Diari Oficial de la Generalitat Valenciana


Sumari del DOGV 5498, del 25-04-2007 (2007/5008)

RESOLUCIÓ de 5 de març de 2007, del rectorat de la Universitat Jaume I, per la qual es convoquen proves selectives, pel torn de promoció interna, per a l'ingrés en el grup A, escala tècnica d'administració, administració general, d'aquesta universitat mitjançant el sistema d'oposició.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5498

Data del DOGV
:   25-04-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/5008


Data del document
:   05-03-2007

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * universitat
    * professió administrativa
    * concurs administratiu

A fi d'atendre les necessitats de personal en aquesta administració pública encarregada del servei públic de l'educació superior, aquest Rectorat, en ús de les competències que li atribueix la legislació vigent, acorda convocar proves selectives pel torn de promoció interna mitjançant el sistema d'oposició per a l'ingrés en la escala tècnica d'administració, de la universitat Jaume I, amb subjecció a les següents bases:
Bases de la convocatòria
1. Normes generals
1.1. Es convoquen proves selectives pel torn de promoció interna per cobrir un lloc de treball de l'escala tècnica d'administració de la Universitat Jaume I, grup A, sector administració general, mitjançant el sistema d'oposició.
1.2. Al present procés selectiu li serà d'aplicació la Llei orgànica 6/2001 de 21 de desembre d'Universitats; el text refós de la Llei de la funció pública valenciana; el Decret 33/1999, de 9 de març, del Govern valencià, pel qual s'aprova el reglament de selecció, provisió de llocs de treball i carrera administrativa del personal comprés en l'àmbit d'aplicació de la Llei de funció pública valenciana; els Estatuts de la Universitat Jaume I i allò que s'ha disposat en la present convocatòria.
1.3. El procés selectiu es realitzarà pel sistema d'oposició, amb les proves i puntuacions que s'especifiquen en la base 5. El temari que ha de regir les proves selectives és el que figura com annex I de la present resolució.
1.4. El tribunal adoptarà les mesures oportunes per a garantir que els exercicis es corregisquen sense que es conega la identitat de les persones aspirants. En aquest sentit, el tribunal exclourà a aquelles persones opositores en els exercicis de les quals figuren noms, marques o signes que permeten conèixer la identitat de les mateixes.
2. Requisits dels aspirants
2.1. Per a ser admeses a la realització de les proves selectives, les persones aspirants hauran de reunir els següents requisits:
2.1.1. Ser espanyol o ciutadà d'algun dels altres estats membres de la Unió Europea o ciutadà d'algun estat en el qual, en virtut dels tractats internacionals celebrats per la Unió Europea i ratificats per Espanya, siga d'aplicació la lliure circulació de treballadors en els termes en què aquesta està definida en el Tractat Constitutiu de la Comunitat Europea, segons el que disposa la Llei 17/1993, de 23 de desembre, modificada per la Llei 55/1999, de 29 de desembre, i pel Reial Decret 800/1995, de 19 de maig. També podran participar el cònjuge, descendents i descendents del cònjuge, dels espanyols i dels nacionals d'altres estats membres de la Unió Europea, sempre que no estiguen separats de dret, menors de vint-i-un anys o majors d'aqueixa edat que visquen a càrrec d'aquests. Aquest últim benefici serà igualment d'aplicació a familiars de nacionals d'altres estats quan així estiga previst en els tractats internacionals celebrats per la Comunitat Europea i ratificats per Espanya.
2.1.2. Haver complit els divuit anys.
2.1.3. Tenir una antiguitat de almenys dos anys en l'escala de gestió, grup B, sector administració general, de la universitat Jaume I.
2.1.4. Estar en possessió del títol de Llicenciat/a, Arquitecte/a, Enginyer/a o equivalent. En el cas de titulacions obtingudes a l'estranger haurà d'estar-se en possessió de la credencial que acredite la seua homologació.
2.1.5 Acreditació dels coneixements dels idiomes oficials de la Universitat Jaume I.
En el cas del castellà, cal estar en possessió d'algun dels documents relacionats en l'Annex IV o superar la prova específica que es realitzarà als aspirants que no posseïsquen nacionalitat espanyola, i anirà destinada a comprovar que posseeixen un nivell adequat de comprensió i expressió oral i escrita en aquesta llengua. El contingut de la prova d'acreditació de coneixements de castellà, seguint l'annex III del Reial decret 826/1998, de 20 de juliol, pel qual s'estableixen diplomes acreditatius del coneixement d'espanyol com a llengua estrangera (BOE núm. 181, de 29 de juliol), contindrà una part oral i una escrita.
En el cas del valencià, cal acreditar coneixements de valencià de nivell mitjà amb algun dels documents relacionats en l'Annex IV o superar la prova específica corresponent. Aquesta prova seguirà el programa d'aquest nivell establert per la Universitat Jaume I (http://sic.uji.es/serveis/slt/cursos/sltf113.html). D'acord amb el contingut d'aquest programa, s'elaborarà la prova corresponent, que contindrà una part oral i una part escrita.
La realització d'ambdues proves correspon al Servei de Llengües i Terminologia de la Universitat Jaume I.
2.1.6 No patir malaltia ni estar afectat per limitació física o psíquica que siga incompatible amb el desenvolupament de les corresponents funcions.
2.1.7 No haver estat separat mitjançant expedient disciplinari del servei de qualsevol de les administracions públiques, ni trobar-se inhabilitat per al desenvolupament de les seues funcions públiques. Les persones aspirants la nacionalitat de les quals no siga l'espanyola hauran d'acreditar, igualment, no estar sotmeses a sanció disciplinària o condemna penal que impedisca, en el seu estat, l'accés a la funció pública.
Aquests requisits es tindran el dia de la finalització del termini de presentació de sol·licituds, i hauran de mantenir-se fins al moment de la presa de possessió com a funcionari/a de carrera.
2.2. Els requisits enumerats en la base 2. 1., excepte l'acreditació dels coneixements dels idiomes oficials, es tindran el dia de la finalització del termini de presentació de sol·licituds, i hauran de mantenir-se fins al moment de la presa de possessió com a funcionari/a de carrera.
2.3. Si en qualsevol moment posterior a l'aprovació de la llista d'admesos/exclosos, fins i tot una vegada finalitzat el procés selectiu, s'advertira inexactitud o falsedat en les sol·licituds o en la documentació aportada pel personal aspirant, aquesta es considerarà defecte irreparable i es resoldrà amb la seua exclusió en el procediment.
3. Sol·licituds
3.1. Per a prendre part en aquestes proves selectives s'haurà de sol·licitar segons el model oficial de la sol·licitud que s'adjunta en l'annex III, que es dirigirà al rector de la Universitat Jaume I, i que es presentarà al Registre de la Universitat, sense perjudici d'allò que s'ha disposat en l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, en el termini de vint dies naturals, comptadors a partir del dia següent de la publicació de la present convocatòria en el Diari Oficial de la Comunitat Valenciana.
Els aspirants han d'emplenar l'apartat "Dades de la convocatòria" de la seua sol·licitud: codi 10922.
Les instàncies presentades en oficines de correus han de complir el procediment que estableix l'article 205.3 del Reglament dels serveis de correus. Es presentaran en sobre obert perquè l'empleat estampe el segell de dates en la part superior esquerra de la sol·licitud i ha de figurar amb claredat el nom de l'oficina i la data.
3.2. Aquells aspirants que tinguen alguna minusvalidesa que necessiten possibles adaptacions de temps o de mitjans per a la realització d'algun dels exercicis, han d'expressar-ho en la seua sol·licitud en l'apartat "Dades de la convocatòria: Adaptació i motiu de minusvalidesa" i han d'indicar l'adaptació concreta que requereixen.
Per a això, han de presentar juntament amb la sol·licitud la certificació del grau de discapacitat efectuada per l'òrgan administratiu competent.
3.3. A la sol·licitud s'afegirà la següent documentació:
a) Una fotocòpia del document nacional d'identitat; si es tracta de document nacional d'identitat amb format antic, és necessària també fotocòpia de la targeta d'identificació fiscal.
b) Una fotocòpia del document que acredite els coneixements de valencià nivell mitjà, establerts en la base 2.1.5 d'aquesta convocatòria.
b) Resguard original de l'ingrés dels drets d'examen.
Els aspirants que no tinguen la nacionalitat espanyola han de presentar una fotocòpia del document que acredite la seua nacionalitat.
3.4. Les sol·licituds seran facilitades gratuïtament en el Registre General situat en l'Edifici de Rectorat i Serveis centrals, Campus del Riu Sec de la Universitat Jaume I. Aquest model de sol·licitud també es podrà obtenir des de la següent direcció d'Internet: .
3.5. Els drets d'examen seran de 25,76 euros i s'ingressaran en el compte corrent núm. 6512360320 -"Universitat Jaume I de Castelló. Drets d'examen"- en Bancaixa, entitat 2077, sucursal 0580 del carrer de Cavallers, 2, fent constar en l'ingrés "Proves selectives per a ingrés en l'escala tècnica d'administració, sector administració general, de la Universitat Jaume I".
La falta de justificació de l'abonament dels drets d'examen determinarà l'exclusió del personal aspirant.
En cap cas la mera presentació i pagament dels drets d'examen suposarà substitució del tràmit de presentació, en temps i forma, de l'imprès de sol·licitud d'acord amb allò que s'ha disposat en aquestes bases.
3.6 D'acord amb el que estableix l'article 33 bis de la Llei 12/1997, de 23 de desembre, de taxes de la Generalitat Valenciana, redactat conformement amb la Llei 9/1999, de 30 de desembre, estan exempts del pagament de la taxa establerta en el paràgraf anterior els aspirants amb una discapacitat igual o superior al 33%. Aquests aspirants han de presentar la certificació de la Conselleria de Benestar Social o dels òrgans competents d'altres administracions públiques que acredite que tenen una discapacitat igual o superior al 33%.
3.7 Estan exemptes del pagament les persones que figuren com a demandants d'ocupació durant un termini mínim d'un mes, anterior a la data de la convocatòria. Per gaudir l'exempció és un requisit imprescindible que no hagen rebutjat, en el termini que es tracte, una oferta d'ocupació adequada; que no s'hagen negat a participar, excepte amb una causa justificada, en accions de promoció, de formació o de reconversió professional; i que no tinguen rendes superiors, en còmput mensual, al salari mínim interprofessional. La certificació relativa a la condició de demandant d'ocupació, amb els requisits que preveu la llei, s'ha de sol·licitar en l'oficina corresponent de l'Institut Nacional d'Ocupació. Quant a l'acreditació de les rendes, s'ha d'acreditar amb una declaració escrita del sol·licitant. Aquest dos documents s'han d'adjuntar inexcusablement a la sol·licitud de participació en aquestes proves selectives (article 17 de la Llei 50/1998).
3.8 Els errors de fet que pogueren advertir-se podran esmenar-se, en qualsevol moment, d'ofici o a petició de la interessada.
4. Admissió d'aspirants
4.1 Després que haja finalitzat el termini de presentació de sol·licituds, s'ha de publicar en el Diari Oficial de la Comunitat Valenciana la resolució que declare aprovades les llistes provisionals d'admesos i exclosos, amb indicació, en aquest últim cas, de la causa d'exclusió i per la qual es concedirà un termini de deu dies hàbils perquè es puguen formular reclamacions o esmenar els defectes que n'hagen motivat l'exclusió.
En qualsevol cas, amb l'objecte d'evitar errors i per poder esmenar-los dins del termini i en la forma escaient, els aspirants han de comprovar fefaentment no només que no figuren en la relació d'exclosos, sinó, a més, que el seu nom consta correctament en la relació d'admesos.
Els aspirants que, dins del termini assenyalat, no esmenen l'exclusió o no al·leguen l'omissió seran exclosos definitivament de la participació en les proves.
Després que haja finalitzat el termini de reclamacions i esmenes i que aquestes s'hagen resolt, s'han d'elevar a definitives les llistes d'admesos i exclosos mitjançant una resolució que s'ha de publicar, igualment, en el Diari Oficial de la Comunitat Valenciana. Aquesta publicació serveix de notificació a l'efecte d'impugnacions i recursos. En la mateixa resolució cal indicar la data, el lloc i l'hora de començament del primer exercici, que ha de tindre lloc en un termini superior a un mes.
És causa d'exclusió, a més de les assenyalades en altres apartats d'aquestes bases, l'omissió de la signatura en la sol·licitud.
4.2. Les quantitats ingressades en concepte de drets d'examen només es reintegren, amb la petició prèvia de la persona interessada, a aquells aspirants que no hagen sigut admesos a les proves selectives per falta d'algun dels requisits exigits en les bases de la convocatòria. En aquesta petició, la persona interessada ha d'indicar les dades bancàries necessàries per realitzar el reintegrament.
5. Sistema de selecció: Oposició
5.1. L'oposició està formada pels exercicis següents:
Primer exercici. Obligatori i eliminatori
Consistirà a desenvolupar per escrit dos temes entre tres proposats pel tribunal del programa que figura en l'annex I d'aquesta convocatòria. La seua duració serà d'un màxim de 3 hores.
Aquest exercici es puntuarà de 0 a 10 punts, sent necessari obtenir un mínim de 5 punts per superar-lo.
Segon exercici. Obligatori i eliminatori
Consistirà a resoldre per escrit dos supòsits pràctics entre tres proposats pel tribunal relacionats amb les matèries que figuren en el l'annex I. Es valorarà el rigor analític, la sistemàtica, la claredat d'idees amb vista a l'elaboració d'una solució raonada.
El temps màxim per a la realització d'aquest exercici serà de tres hores. Aquest exercici es puntuarà de 0 a 10 punts, sent necessari obtenir un mínim de 5 punts per superar-lo.
5.2 Finalitzada l'oposició, es procedirà a obtindre la llista de persones aspirants seleccionades i el seu ordre de puntuació amb totes aquelles que l'hagen superada. L'esmentada relació començarà amb l'aspirant que haja obtingut la puntuació més alta i finalitzarà quan el número d'inclosos en aquesta coincidisca amb el nombre de llocs convocats. En cas d'empat, l'ordre s'establirà d'acord amb els criteris següents:
1. Major puntuació en el primer exercici.
5.3 Aquest procés selectiu s'ha de realitzar a les dependències de la Universitat Jaume I.
5.4. Cas de realitzar-se l'exercici en diverses sessions, l'ordre d'intervenció dels aspirants començarà per la lletra "T" i se seguirà l'ordre alfabètic de cognoms d'acord amb la Resolució de 4 d'abril de 2006, de la Conselleria de Justícia i Administracions Públiques (DOGV número 5237, de 10 d'abril de 2006).
5.5 En cada exercici, els aspirants han d'acreditar la seua personalitat exclusivament mitjançant la presentació del document nacional d'identitat, del passaport o del permís de conduir.
L'incompliment d'aquest requisit per part d'algun aspirant pot determinar l'exclusió d'aquest de la realització de les proves.
En cap cas són vàlides les còpies o fotocòpies compulsades d'aquests documents.
Els aspirants perden el seu dret si acudeixen als llocs de realització de les proves quan aquestes ja hagen començat o per no assistir-hi, encara que siga degut a causes justificades.
Quan es tracte de proves orals o d'altres de caràcter individual i successiu, el tribunal pot considerar les causes al·legades i admetre l'aspirant, sempre que aquestes proves no hagen finalitzat i que aquesta admissió no menyscabe el principi d'igualtat amb la resta de persones.
5.6. Els successius anuncis relacionats amb aquesta convocatòria, els acords del tribunal de selecció i els resultats de cadascun dels exercicis s'han de publicar en el tauler d'anuncis del Servei de Recursos Humans, situat en la segona planta de l'edifici de Rectorat, campus del Riu Sec de la Universitat Jaume I, i en la següent adreça d'Internet: http://www.uji.es/CA/serveis/rec-hum/.
6 Tribunal de selecció
6.1. El tribunal de selecció d'aquestes proves és el que figura com a annex II d'aquesta convocatòria. El nom de les persones que l'integraran es farà públic en la mateixa resolució on es publiquen les llistes definitives de persones admeses i excloses.
6.2. Els membres del tribunal hauran d'abstenir-se d'intervenir, i ho hauran de notificar a la presidència del tribunal, quan concórreguen circumstàncies de les previstes en l'article 28. 2 de la Llei de règim jurídic de les administracions públiques i del procediment administratiu comú, o si han realitzat tasques de preparació d'aspirants a proves selectives en els cinc anys anteriors a la publicació d'aquesta convocatòria. La presidència podrà sol·licitar als membres del tribunal una declaració expressa de no trobar-se sotmesos a les circumstàncies previstes en l'article 28.2 de la Llei de règim jurídic de les administracions públiques i del procediment administratiu comú.
Així mateix, el personal aspirant podrà recusar els membres del tribunal quan concórreguen les circumstàncies previstes en aquesta base.
6.3. Amb anterioritat al començament de les proves selectives, l'autoritat convocant publicarà al tauler d'anuncis del Servei de Recursos Humans, ubicat a la segona planta de l'edifici del Rectorat i Serveis Centrals, campus del Riu Sec de la Universitat Jaume I, la resolució perquè es nomena els nous membres del tribunal que substituiran les persones que han perdut la seua condició per alguna de les causes previstes en la base 6.2.
6.4. Abans convocatòria de la presidència es constituirà el tribunal, amb l'assistència de les persones que ocupen la presidència i la secretaria i la meitat, almenys, dels seus membres titulars o suplents.
En aquesta sessió, el tribunal acordarà totes les decisions que corresponguen per al correcte desenvolupament de les proves selectives.
6.5. A partir de la constitució, el tribunal, per actuar vàlidament, requerirà la presència de la presidència i de la secretaria o, si escau, dels qui els substituïsquen i de la meitat, almenys, dels seus membres titulars o suplents.
6.6. Al llarg del procés selectiu, el tribunal resoldrà tots els dubtes que pogueren sorgir en l'aplicació d'aquestes normes, així com el que haja de fer-se en els casos no previstos.
El procediment d'actuació del tribunal s'ajustarà sempre a allò que s'ha disposat en la Llei 30/1992, de 26 de novembre, de règim jurídic de les administracions públiques i del procediment administratiu comú.
6.7. El tribunal de selecció podrà adoptar les mesures necessàries en els casos en què s'escaiga, de manera que el personal aspirant amb discapacitats gaudisca de semblants condicions per a la realització dels exercicis que la resta dels participants. En aquest sentit podran establir-se, per a les persones amb discapacitats que ho sol·liciten de la manera prevista en la base 3.2, les adaptacions possibles en temps i mitjans per a la seua realització.
6.8. A l'efecte de comunicacions i la resta d'incidències, el tribunal tindrà la seu al Servei de Recursos Humans de la Universitat Jaume I, edifici del Rectorat i Serveis Centrals, campus del Riu Sec. El tribunal disposarà que siguen ateses totes les qüestions que es plantegen en relació amb aquest procés selectiu.
6.9. Els membres del tribunal que actuen en aquestes proves percebran les gratificacions extraordinàries per assistències que s'especifiquen en l'annex del Decret 24/1997, d'11 de febrer, del Govern valencià, sobre indemnitzacions per raó de servei i gratificacions per serveis extraordinaris.
6.10 En cap cas el tribunal pot aprovar ni declarar que ha superat el procés selectiu un nombre superior d'aspirants que el nombre de places convocades. Qualsevol proposta d'aprovats que contravinga l'establert és nul·la de ple dret.
7. Llistes d'aprovats, presentació de documents i nomenament de funcionaris
7.1 Després que haja finalitzat el procés selectiu, s'ha de fer pública, en els llocs assenyalats en la base 5.6, la relació d'aspirants que hagen superat el procés selectiu, per ordre de puntuació definitiva, en tot cas, amb indicació del nombre del document nacional d'identitat.
7.2 El president del tribunal ha de trametre al rector l'acord amb les persones seleccionades per publicar-lo en el Diari Oficial de la Comunitat Valenciana.
7.3 En el termini de vint dies hàbils, comptadors des de l'endemà de la publicació en el Diari Oficial de la Comunitat Valenciana. de la resolució amb les persones seleccionades, aquestes hauran de presentar, si escau, al Registre una instància adreçada al Servei de Recursos Humans de la Universitat Jaume I amb els següents documents:
a) Certificat de naixement expedit pel Registre Civil corresponent o fotocòpia del DNI o del passaport, en el cas dels nacionals dels estats membres de la Unió Europea o d'aquells estats en els quals s'aplique la lliure circulació de treballadors i treballadores.
b) Fotocòpia compulsada del títol acadèmic exigit en aquesta convocatòria.
c) Declaració de no haver estat separat mitjançant expedient disciplinari de qualsevol administració o càrrec públic i de no trobar-se inhabilitat penalment per a l'exercici de les funcions públiques. Els aspirants la nacionalitat dels quals no siga l'espanyola han d'efectuar, a més, la declaració de no estar sotmesos a sanció disciplinària o condemna penal que impedisca, en el seu estat, l'accés a la funció pública.
d) Certificat mèdic acreditatiu de posseir la capacitat física necessària per a l'acompliment de les funcions del lloc de treball ofert.
e) Els aspirants discapacitats, han de presentar certificació de la Conselleria de Treball i Assumptes Socials o dels òrgans competents d'altres administracions públiques que acredite que tenen una discapacitat igual o superior al 33% i que tenen capacitat per ocupar les funcions que corresponguen a les vacants ofertes.
7.4 Les persones que, dins del termini fixat, i excepte en els casos de força major, no presenten la documentació o, si en examinar aquesta es dedueix que els manca algun dels requisits assenyalats en la base 2, no poden ser nomenades funcionaris/àries de carrera i queden anul·lades les seues actuacions, sense perjudici de la responsabilitat en què hagen incorregut per falsedat en la sol·licitud inicial.
7.5 Després que haja finalitzat el procés selectiu i que s'haja verificat la documentació presentada, les persones que l'hagen superat seran nomenades funcionaris/àries de carrera mitjançant resolució que s'ha de publicar en el Diari Oficial de la Comunitat Valenciana, amb especificació de la destinació adjudicada.
8. Norma Final
Contra aquesta resolució, que esgota la via administrativa, es podrà interposar un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos a partir del dia següent al de la seua publicació.
No obstant l'anterior, les persones interessades podran interposar un recurs de reposició davant del rector en el termini d'un mes des de l'endemà al de la seua publicació; en aquest cas no es podrà interposar el recurs contenciós administratiu mencionat en el paràgraf anterior fins que no recaiga una resolució expressa o presumpta del recurs de reposició, d'acord amb els articles 116 i següents de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.
Contra els acords del tribunal de selecció es podrà interposar recurs d'alçada davant del rector en el termini d'un mes des de l'endemà al de la seua publicació o notificació, d'acord amb els articles 107 i següents de la Llei 30/1992, de 26 de novembre.
Castelló de la Plana, 5 de març de 2007.- El rector: Francisco Toledo Lobo.
ANNEX I
Temari
Bloc I. Dret administratiu
1. El dret administratiu: concepte i contingut. Les fonts del dret administratiu. La Constitució. La llei: lleis orgàniques i lleis ordinàries. Decrets llei i decrets legislatius. El reglament. La reserva de llei i la reserva reglamentària.
2. L'acte administratiu: concepte i classes. Elements. Eficàcia i validesa dels actes administratius. Nul·litat, anul·labilitat i revocació.
3. El procediment administratiu: fases del procediment. Revisió dels actes en via administrativa. La responsabilitat de les administracions públiques. El silenci administratiu. Els procediments especials.
4. Els interessats en el procediment administratiu. Drets dels ciutadans en particular, l'accés als registres i arxius. Termes i terminis.
5. Els recursos administratius: concepte, classes i principis generals de la seua regulació. Els recursos ordinaris: alçada i reposició. El recurs de revisió. El recurs contenciós administratiu. El procediment davant la jurisdicció contenciosa administrativa.
6. Els contractes administratius: naturalesa, caràcter i classes. Elements. Principis bàsics de la Llei de contractes de les administracions públiques. Formes de contractació. Contingut i efectes dels contractes administratius. L'extinció. El compliment.
7. L'activitat administrativa de servei públic. Formes de gestió dels serveis públics.
8. Les propietats administratives en general. Classes. El domini públic: concepte, naturalesa jurídica i elements. Règim jurídic del domini públic.
9. L'expropiació forçosa. Naturalesa i justificació. Elements. El procediment expropiador. Les expropiacions especials.
Bloc II. Dret laboral
1. El dret del treball: característiques. Principis constitucionals. Fonts. El principi de jerarquia normativa.
2. El contracte de treball: concepte i classes. Condicions de treball i la seua modificació. La contractació laboral en l'administració pública.
3. Els convenis col·lectius: concepte i naturalesa. Classes i règims jurídics. Les parts. Procediment negociador. Contingut negociador. Conflictes col·lectius: la vaga i el tancament patronal.
4. El sistema espanyol de la Seguretat Social. El règim general. El règim especial de Seguretat Social dels funcionaris.
5. Gestió de la Seguretat Social. Altes i baixes. Cotització i recaptació. Acció protectora: incapacitat transitòria, invalidesa, jubilació, mort i supervivència.
Bloc III. Gestió financera i pressupostària
1. Text refós de la llei d'hisenda pública de la Generalitat Valenciana. Característiques i estructura. Les lleis anuals de pressupostos.
2. El concepte de pressupost i la seua justificació. Principis pressupostaris. El pressupost per programes. Estructura del pressupost d'ingressos i despeses de la Generalitat Valenciana i organismes dependents.
3. El cicle pressupostari en la Generalitat Valenciana. Elaboració del pressupost. Execució del pressupost: modificacions pressupostàries. Crèdits extraordinaris i suplements de crèdit. Transferències. Altres modificacions pressupostàries. Liquidació del pressupost i rendició de comptes.
4. El control pressupostari en la Generalitat Valenciana. Control previ i control posterior. Tipus de controls: financer, d'eficàcia i d'eficiència. L'auditoria com a instrument de control.
5. Gestió economicofinancera de la Universitat Jaume I (I). El pressupost universitari: Particularitats. Característiques diferenciadores del sistema universitari. Elaboració i aprovació del pressupost de la Universitat.
6. Gestió economicofinancera de la Universitat Jaume I (II). El cicle pressupostari. Modificacions pressupostàries, normativa específica de la Universitat Jaume I.
7. Gestió economicofinancera de la Universitat Jaume I (III). Gestió de la despesa i del pagament. Fases del procediment i documents comptables. Liquidació del pressupost i rendició de comptes.
8. Gestió economicofinancera de la Universitat Jaume I (IV). La despesa. Classes de despeses: de personal, per a compres de béns i serveis. Despeses de transferències: corrents i de capital. Despeses d'inversió.
9. Gestió economicofinancera de la Universitat Jaume I (V). El pagament. Concepte i classificació. Pagaments per obligacions pressupostàries. Pagaments per exercicis tancats. Avançaments de caixa fixa. Pagaments que cal justificar.
10. El Pla general de comptabilitat pública. La seua adaptació a les universitats.
Bloc IV. Recursos humans
1. El personal al servei de la Generalitat Valenciana. Text refós de la llei de la funció pública valenciana: àmbit d'aplicació. Sistemes d'accés a la funció pública valenciana. Provisió de llocs de treball en la funció pública valenciana.
2. Adquisició i pèrdua de la condició de funcionari en la Generalitat Valenciana. Promoció professional i carrera administrativa. Situacions administratives. Sistema retributiu.
3. El personal docent i investigador de les universitats públiques. Classes i règim jurídic del professorat universitari. Accés i promoció del personal docent i investigador.
4. Incompatibilitats dels funcionaris públics. Règim disciplinari.
5. El personal laboral al servei de la Universitat Jaume I. Classes, tipus, condicions de treball, jornades, horaris i promoció professional segons el II conveni col·lectiu d'universitats públiques valencianes.
6. Òrgans de representació sindical del personal d'administració i serveis de la Universitat Jaume I. La Junta de Personal. El Comitè d'Empresa. Les seccions sindicals. Els delegats sindicals. Sistema de garanties sindicals.
7. La Llei de prevenció de riscos laborals. Contingut i àmbit d'aplicació. El Comitè de Seguretat i Salut Laboral: composició i competències. Aplicació de la llei a les administracions públiques.
Bloc V. Organització i gestió universitària
1. La Llei orgànica d'universitats. Naturalesa jurídica de les universitats públiques. Els estatuts de les universitats públiques.
2. Organització acadèmica i estructura de la Universitat Jaume I. Òrgans de govern col·legiats i unipersonals de la Universitat Jaume I. El Consell Social.
3. La investigació en la Universitat: la llei de la ciència. Contingut de la Llei orgànica d'universitats i dels Estatuts de la Universitat Jaume I en matèria d'investigació. Convenis i contractes d'investigació nacionals i internacionals. El finançament de la investigació. Les relacions universitat-empresa: l'Oficina de Cooperació en Investigació i Desenvolupament Tecnològic.
4. El règim d'estudiants de les universitats públiques (I): plans d'estudis conduents a títols oficials: elaboració, aprovació i homologació, regulació de l'obtenció i expedició de títols oficials de primer, segon i tercer cicle universitaris. Normativa acadèmica general de l'estudiantat de primer i segon cicle de la Universitat Jaume I . Normativa sobre els estudis de doctorat de la Universitat Jaume I.
5. El règim d'estudiants de les universitats públiques(II): Estudis universitaris oficials de grau i postgrau. Normativa dels estudis oficials de postgrau de la Universitat Jaume I. Homologació d'estudis estrangers Intercanvis internacionals. Especial atenció als programes de la Unió Europea.
6. La normativa reguladora de les estades en pràctiques de la Universitat Jaume I i de les estades en pràctiques dels estudiants de grau. Regulació dels convenis de cooperació educativa.
7. Programes d'intercanvi: Erasmus i els programes propis de la UJI: Estats Units i Canadà, i Amèrica Llatina. Programa Leonardo da Vinci. Programa SICUE i les seues fonts de financiació. Mobilitat dels professors de la Universitat: Missions docents i PCI. Normativa de gestió dels programes d'intercanvi i mobilitat.
Nota: La normativa legal que empara el contingut d'aquests temes serà la que es trobe en vigor en el moment de la convocatòria.
ANNEX II
Tribunal de Selecció
Tribunal titular:
President: el rector o persona en qui delegue.
Vocals:
3 en representació de la Universitat Jaume I.
1 proposat per les centrals sindicals amb representació en la Junta de Personal del PAS.
Secretari: el cap del Servei de Recursos Humans, que actuarà com a secretari amb veu però sense vot, o persona en qui delegue.
Tribunal suplent: la mateixa estructuraANNEX IV
1. Acreditació de coneixements de castellà
a. Titulació universitària expedida per una universitat espanyola.
b. Títol de batxillerat (BUP) o batxillerat (LOGSE) expedit per l'estat espanyol.
c. Títol de tècnic especialista (FP2) expedit per l'estat espanyol.
d. Títol de graduat escolar expedit per l'estat espanyol.
e. Diploma superior d'espanyol com a llengua estrangera o certificat d'aptitud en espanyol per a estrangers expedit per les escoles oficials d'idiomes.
f. Graduat escolar.
2. Acreditació de coneixements del nivell mitjà de valencià
a. Certificat de nivell mitjà de coneixements de valencià expedit per la Universitat Jaume I o equivalent, segons l'acord publicat en la següent adreça electrònica: http://www.uji.es/serveis/slt/cursos/taula.html
b. Acreditació d'haver cursat i aprovat valencià en tots els cursos de batxillerat unificat i polivalent (BUP).
c. Acreditació d'haver cursat i aprovat valencià en tots els cursos de formació professional.
d. Acreditació d'haver cursat i aprovat valencià en tots els cursos de batxillerat.
e. Certificat d'haver superat la prova de Valencià nivell mitjà en altres convocatòries per a la provisió de llocs de treball de la Universitat Jaume I.